CELEX: C2006/143/31
Language: lv
Date: 2006-06-17 00:00:00
Title: Lieta C-15/05: Tiesas (piektā palāta) spriedums  2006. gada 27. aprīlī  ( Gerechtshof te Amsterdam  lūgums sniegt prejudiciālu nolēmumu) —  Kawasaki Motors Europe NV  pret  Inspecteur van de Belastingdienst / Douane district Rotterdam  (Kopējais muitas tarifs — Tarifu pozīcijas — Satiksmes līdzekļu un to aprīkojuma klasifikācija — Traktori — Automobiļi un transportlīdzekļi, kas paredzēti galvenokārt cilvēku pārvadāšanai — Regula (EK) Nr. 2518/98 — Pielikumā iekļautās tabulas 5. punkts — Spēkā neesamība)

17.6.2006   
            
            
               LV
            
            
               Eiropas Savienības Oficiālais Vēstnesis
            
            
               C 143/17
            
         Tiesas (piektā palāta) spriedums 2006. gada 27. aprīlī (Gerechtshof te Amsterdam lūgums sniegt prejudiciālu nolēmumu) — Kawasaki Motors Europe NV pret Inspecteur van de Belastingdienst/Douane district Rotterdam
   
   (Lieta C-15/05) (1)
   
   (Kopējais muitas tarifs - Tarifu pozīcijas - Satiksmes līdzekļu un to aprīkojuma klasifikācija - Traktori - Automobiļi un transportlīdzekļi, kas paredzēti galvenokārt cilvēku pārvadāšanai - Regula (EK) Nr. 2518/98 - Pielikumā iekļautās tabulas 5. punkts - Spēkā neesamība)
   (2006/C 143/31)
   Tiesvedības valoda — holandiešu
   Iesniedzējtiesa
   
      Gerechtshof te Amsterdam
   
   Lietas dalībnieki pamata prāvā
   
      Prasītājs: Kawasaki Motors Europe NV
   
   
      Atbildētājs: Inspecteur van de Belastingdienst/Douane district Rotterdam
   
   Priekšmets
   Lūgums sniegt prejudiciālu nolēmumu — Gerechtshof te Amsterdam — Komisijas 1998. gada 23. novembra Regulas (EK) Nr. 2518/98 par atsevišķu preču klasifikāciju kombinētajā nomenklatūrā (OV L 315, 3. lpp.) spēkā esamība — Jauni transportlīdzekļi (visurgājēji), kas ir paredzēti citu iekārtu, transportlīdzekļu vai kravu vilkšanai vai stumšanai un ko uzskata par piemērotiem cilvēku pārvadāšanai — Tarifu klasifikācija — Pozīcija 87 03 21 un pozīcija 87 01 90
   Rezolutīvā daļa:
   
               1)
            
            
               Komisijas 1998. gada 23. novembra Regulas (EK) Nr. 2518/98 par atsevišķu preču klasifikāciju kombinētajā nomenklatūrā pielikumā iekļautās tabulas 5. punkts, kurā attiecībā uz kombinētās nomenklatūras apakšpozīcijā 87 03 21 10 raksturotajiem transportlīdzekļiem ir paredzēta tāda vilktspēja, kas atšķiras no Harmonizētās sistēmas komitejas 1999. gada klasificēšanas ieteikumā noteiktās vilktspējas un kas ir vismaz trīsreiz lielāka par paša transportlīdzekļa svaru, tādējādi paplašinot tās pozīcijas piemērojamību, kas attiecas uz transportlīdzekļiem, kuri ir paredzēti galvenokārt cilvēku pārvadāšanai, nav spēkā;
            
         
               2)
            
            
               jauni visurgājēji ar četriem riteņiem, kuros ir tikai viena vieta [vadītājam] un kas ir aprīkoti ar Akermaņa tipa vadības sistēmu, kas darbināma ar stūri, kuri ir aprīkoti ar āķi un kuru tehniskās īpašības ļauj tiem stumt kravu, kas ir vismaz divreiz smagāka par to pašu svaru, ir klasificējami šīs nomenklatūras apakšpozīcijā 87 01 90. Gerechtshof te Amsterdam minētie transportlīdzekļi ir jāklasificē apakšpozīcijās, kas atbilst to motora jaudai.
            
         
      (1)  OV C 82, 02.04.2005.